
 LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2002 M. LAPKRIČIO 19 D. NUTARIMO NR. 1805 „DĖL MATININKO KVALIFIKACIJOS PAŽYMĖJIMŲ IŠDAVIMO, GALIOJIMO SUSTABDYMO, GALIOJIMO PANAIKINIMO TAISYKLIŲ PATVIRTINIMO” PAKEITIMO

 		                                 Nr. 
Vilnius


Lietuvos Respublikos Vyriausybė n u t a r i a:
Pakeisti Matininko kvalifikacijos pažymėjimų išdavimo, galiojimo sustabdymo, galiojimo panaikinimo taisykles, patvirtintas Lietuvos Respublikos Vyriausybės 2002 m. lapkričio 19 d. nutarimu Nr. 1805 „Dėl Matininko kvalifikacijos pažymėjimų išdavimo, galiojimo sustabdymo, galiojimo panaikinimo taisyklių patvirtinimo”:
1. Pakeisti 10 punktą ir jį išdėstyti taip:
„10. Jeigu į tinkamai pateiktą prašymą kartu su visais matininko kvalifikacijos pažymėjimui išduoti reikalingais dokumentais nepateikiamas rašytinis motyvuotas atsisakymas išduoti matininko kvalifikacijos pažymėjimą, laikoma, kad toks pažymėjimas išduotas, ir ne vėliau kaip per 3 darbo dienas nuo sprendimo išduoti matininko kvalifikacijos pažymėjimą priėmimo Nacionalinė žemės tarnyba įregistruoja jį Registre. Matininko kvalifikacijos pažymėjimo išdavimo diena laikoma 30 diena nuo tinkamai kartu su visais matininko kvalifikacijos pažymėjimui išduoti reikalingais dokumentais pateikto prašymo. Nacionalinė žemės tarnyba ne vėliau kaip kitą darbo dieną nuo sprendimo išduoti matininko kvalifikacijos pažymėjimo pažymėjimą priėmimo įregistravimo Registre apie tai praneša asmeniui. Asmens pageidavimu Nacionalinė žemės tarnyba išduoda pažymą, kuria patvirtinama, kad jam išduotas kvalifikacijos pažymėjimas. Pažymoje nurodomas matininko kvalifikacijos pažymėjimo numeris, išdavimo data ir pagrindas.“
2. Pakeisti 14 punktą ir jį išdėstyti taip:
„14. Asmenų, atliekančių nekilnojamųjų daiktų kadastro duomenų nustatymo darbus, veiklos priežiūrą atlieka Nacionalinės žemės tarnybos darbuotojai, nesusiję su matininko kvalifikacijos pažymėjimų išdavimu. Nacionalinė žemės tarnyba, turėdama informacijos ar gavusi fizinių ar juridinių asmenų skundų arba savivaldybių ir valstybės institucijų informaciją apie matininko galbūt padarytus veiklos pažeidimus (toliau – pažeidimai), praneša apie tai matininkui ir nustato paaiškinimų, dokumentų ir duomenų, reikalingų informacijai apie galimus pažeidimus ištirti, pateikimo terminą.“
3. Pakeisti 21 punktą ir jį išdėstyti taip:
„21. Nacionalinė žemės tarnyba tvarko matininko kvalifikacijos pažymėjimų apskaitą, tai yra Registre kaupia ir saugo informaciją apie asmenis, kuriems išduoti matininko kvalifikacijos pažymėjimai. Informacija apie matininko kvalifikacijos pažymėjimų išdavimą, galiojimo sustabdymą, galiojimo sustabdymo panaikinimą ir galiojimo panaikinimą taip pat teikiama skelbiama Licencijų informacinėje sistemoje valstybės įmonei Registrų centro sukurtai ir administruojamai valstybės informacinėj sistemoj, vadovaujantis Lietuvos Respublikos Vyriausybės 2012 m. liepos 18 d. nutarimu Nr. 937 „Dėl Licencijavimo pagrindų aprašo patvirtinimo“, Nacionalinės žemės tarnybos sprendimo priėmimo dieną.“ 
4. Pakeisti 22 punktą ir jį išdėstyti taip:
[bookmark: _GoBack]„22. Asmenų, turinčių matininko kvalifikacijos pažymėjimus pažymėjimą ir galiojančias nuobaudas, sąrašas ir visa informacija, susijusi su matininko kvalifikacijos pažymėjimų išdavimu, galiojimo sustabdymu, galiojimo sustabdymo panaikinimu ir galiojimo panaikinimu skelbiama Nacionalinės žemės tarnybos interneto svetainėje.“
5. Pripažinti netekusiu galios 23 punktą.


Ministras Pirmininkas


Žemės ūkio ministras
